﻿Преузето са [www.pravno-informacioni-sistem.rs](http://www.pravno-informacioni-sistem.rs/)

**1001**

На основу члану 4. став 1. Закона о подстицајима у пољопривреди и руралном развоју („Службени гласник РС”, бр. 10/13, 142/14, 103/15 и 101/16), члана 8. Закона о буџету Републике Србије за 2022. годину („Службени гласник РС”, број 110/21) и члана 17. став 1. и члана 42. став 1. Закона о Влади („Службени гласник РС”, бр. 55/05, 71/05 – исправка, 101/07, 65/08, 16/11, 68/12 – УС, 72/12, 7/14 – УС, 44/14 и 30/18 – др. закон),

Влада доноси

**УРЕДБУ**

**о изменама и допунама Уредбе о расподели подстицаја у пољопривреди и руралном развоју у 2022. години**

Члан 1.

У Уредби о расподели подстицаја у пољопривреди и руралном развоју у 2022. години („Службени гласник РС”, бр. 125/21 и 10/22), у члану 2. ст. 2. и 3. мењају се и гласе:

„Законом о буџету Републике Србије за 2022. годину у Разделу 24 – Министарство пољопривреде, шумарства и водопривреде, Глава 24.6 – Управа за аграрна плаћања, Програм 0103 – Подстицаји у пољопривреди и руралном развоју, Функција 420 – Пољопривреда, шумарство, лов и риболов, Програмска активност/пројекат 0001 – Директна плаћања, Економска класификација 451 – Субвенције јавним нефинансијским предузећима и организацијама утврђена су средства у износу од 32.211.686.000 динара. Средства у износу од 3.000.000.000 динара биће обезбеђена у буџету Републике Србије. Укупан износ утврђених средстава је 35.211.686.000 динара, који се распоређују у складу са овом уредбом.

Законом о буџету Републике Србије за 2022. годину у Разделу 24 – Министарство пољопривреде, шумарства и водопривреде, Глава 24.6 – Управа за аграрна плаћања, Програм 0103 – Подстицаји у пољопривреди и руралном развоју, Функција 420 – Пољопривреда, шумарство, лов и риболов, Програмска активност/пројекат 0002 – Мере руралног развоја, Економска класификација 451 – Субвенције јавним нефинансијским предузећима и организацијама утврђена су средства у износу од 5.000.000.000 динара. Преносом неутрошених средстава на основу захтева број 401-00-00017/2/2022-05 из прилива од продаје отплате датих кредита и продаје финансијске имовине укупни буџет се увећава за 246.279.000 динара из извора финансирања 13 – Нераспоређени вишак прихода из ранијих година. Решењем о измени апропријације 03 број 401-00-1793/2022 од 3. марта 2022. године увећана су средства за износ од 33.900.000 динара, а решењем о употреби средстава текуће буџетске резерве увећана су средства за износ од 243.580.000 динара. Укупан износ утврђених средстава је 5.523.759.000 динара, од чега 5.277.480.000 динара из извора финансирања прихода буџета (01) и 246.279.000 динара из извора финансирања нераспоређени вишак прихода из ранијих година (13), којa се распоређују у складу са овом уредбом.ˮ.

Члан 2.

У члану 5. став 1. мења се и гласи:

„Обим средстава за директна плаћања за решења која доспевају за плаћање у овој години износи 35.161.686.000 динара.”.

У ставу 2. тачка 1) речи: „8.200.000.000 динара” замењују се речима: „7.266.930.000 динара, од чега је 4.266.930.000 динара опредељено у буџету Републике Србије, а 3.000.000.000 динара биће обезбеђено у буџету Републике Србије”.

У тачки 2) речи: „7.473.636.000 динара” замењују се речима: „11.210.454.000 динара”.

У тачки 3) речи: „10.020.000.000 динара” замењују се речима: „7.920.000.000 динара”.

У тачки 4) речи: „4.487.049.000 динараˮ замењују се речима: „3.146.479.000 динара”.

У тачки 10) речи: „100.000.000 динара” замењују се речима: „4.000 динара”, a тачка на крају замењује се тачком запетом.

После тачке 10) додаје се тачка 11), која гласи:

„11) регрес за ђубриво, гориво и семе у износу од 3.736.818.000 динара.ˮ.

Члан 3.

У члану 6. тачка 2) речи: „4.000 динараˮ замењују се речима: „6.000 динара”.

У тачки 21) тачка на крају замењује се тачком запетом.

После тачке 21) додаје се тачка 22), која гласи:

„22) регрес за ђубриво, гориво и семе у износу од 2.000 динара по хектару.ˮ.

Члан 4.

У члану 8. став 1. мења се и гласи:

„Обим средстава за подстицаје за мере руралног развоја за решења која доспевају за плаћање у овој години износи 5.477.480.000 динара од чега 5.257.480.000 динара из извора финансирања приходи буџета (01) и 220.000.000 динара из извора финансирања нераспоређени вишак прихода из ранијих година.”.

У ставу 2. тачка 1) речи: „3.215.999.000 динараˮ замењују се речима: „3.176.574.000 динараˮ, а речи: „3.045.999.000 динараˮ замењују се речима: „3.006.574.000 динараˮ.

У тачки 1) подтачка (1) речи: „2.260.998.000 динараˮ замењују се речима: „2.215.573.000 динараˮ, а речи: „2.090.998.000 динараˮ замењују се речима: „ 2.045.573.000 динараˮ.

У подтачки (1) алинеја прва речи: „1.050.000.000 динара” замењују се речима: „650.005.000 динара”, а речи: „400.000.000 динара” замењују се речима: „5.000 динара”.

Алинеја друга мења се и гласи:

„– подршку за унапређење примарне пољопривредне производње у износу од 1.565.568.000 динара од чега 1.395.568.000 динара из извора финансирања приходи буџета (01) и 170.000.000 динара из извора финансирања нераспоређени вишак прихода из ранијих година (13), од чега за инвестиције за набавку квалитетних приплодних грла за унапређење примарне сточарске пољопривредне производње у износу од 370.998.000 динара, инвестиције за набавку нових машина и опреме за унапређење примарне биљне производње у износу од 745.000.000 динара од чега 575.000.000 динара из извора финансирања приходи буџета (01) и 170.000.000 динара из извора финансирања нераспоређени вишак прихода из ранијих година (13), инвестиције за набавку нових машина и опреме за унапређење примарне сточарске пољопривредне производње у износу од 124.570.000 динара, подршка инвестицијама у набавку опреме за унапређење примарне пољопривредне производње у износу од 5.000.000 динара, инвестиције у изградњу и опремање објеката у износу од 250.000.000 динара, за подршку инвестицијама за електрификацију поља у износу од 20.000.000 динара и за дигитализацију сточарске производње у износу од 50.000.000 динара;ˮ.

У подтачки (3) речи: „4.000.000 динара” замењују се речима: „10.000.000 динара”.

У тачки 2) речи: „530.001.000 динара” замењују се речима: „738.001.000 динара”.

У подтачки (1) речи: „380.000.000 динара” замењују се речима: „500.000.000 динара”.

У подтачки (1) алинеја прва речи: „80.000.000 динара” замењују се речима: „200.000.000 динара”.

У подтачки (2) речи: „150.000.000 динара” замењују се речима: „238.000.000 динара”.

У подтачки (2) алинеја друга речи: „100.000.000 динара” замењују се речима: „188.000.000 динара”.

У тачки 3) речи: „525.000.000 динара” замењују се речима: „633.905.000 динара”, а речи: „475.000.000 динара” замењују се речима: „583.905.000 динара”.

У тачки 3) подтачка (3) речи: „25.000.000 динара” замењују се речима: „133.905.000 динара”.

У подтачки (3) алинеја прва речи: „5.000.000 динара” замењују се речима: „33.905.000 динара”.

У алинеји другој речи: „20.000.000 динара” замењују се речима: „100.000.000 динара”.

Члан 5.

У члану 9. став 7. проценат: „550%ˮ замењује се процентом: „250%ˮ.

Члан 6.

Ова уредба ступа на снагу наредног дана од дана објављивања у „Службеном гласнику Републике Србије”.

05 број 110-1899/2022-1

У Београду, 3. марта 2022. године

**Влада**

Председник,

**Ана Брнабић,** с.р.